Rikunarita-ORG/Wikinium huggingface dataset:
# Professional Golfers' Association of America

| Professional Golfers' Association of America |
| --- |
|
organización ensin ánimu d'arriquecimientu |
| Direición |
Estaos Xuníos |
| Historia |
|  |
| **Fundación** | 1916 |
|
Web oficial |
|  |

Fundada en 1916, l'Asociación de Golfistes Profesionales d'América (n'inglés **Professional Golfers' Association of America**, cuyes sigles son PGA, tien so sede en Palm Beach Gardens, Florida (Estaos Xuníos) y afirma ser la organización deportiva más grande con más de 28.000 miembros. Esta asociación tien n'actualidá un oxetivu representativu pa los profesionales del golf (tantu profesionales de club comu profesores), ya que too lo relativo a la representación de los golfistes d'elite nos Estaos Xuníos ta dirixío pol PGA Tour, un organismu que se deslligó de la PGA of America en 1968. Esiste una organización paralela pa tou tipu de golfistes femenines profesionales, nomada LPGA.

L'asociación organiza 40 torneos al añu pa sos miembros, incluyendo algunos qu'atraen a golfistes d'elite:

* Ryder Cup (xunto a la PGA European Tour)
* Campeonatu de la PGA (unu de los cuatro torneos masculinos más importantes, nomaos *majors*)
* Campeonatu Senior de la PGA (unu de los cinco torneos masculinos senior más importantes)
* Grand Slam de Golf de la PGA (un tornéu nel que participen esclusivamente los ganadores de los cuatro *majors* del añu)

La USPGA nun tien control sobre nengún tornéu profesional de golf nos Estaos Xuníos, ya que ye la PGA Tour la encargada d'organizar estos torneos.

## Enllace esternu

* Sitiu oficial de la USPGA

## Referencies

## Enllaces esternos

* Wikimedia Commons tien conteníu multimedia tocante a **Professional Golfers' Association of America**.
# ISSN

| ISSN |
| --- |
|
identificador de publicación, mediu de comunicación y estándar téunicu |
|
Nome de Recursu Uniforme |
|  |
|  |
|
Web oficial |
|  |

L'**ISSN** (inglés: International Standard Serial Number, Númberu Internacional Normalizáu de Publicaciones en Serie) ye un númberu internacional que dexa identificar de manera única una coleición, evitando'l trabayu y posibles fallos de trescribir el títulu o la información bibliográfica pertinente. Acútase a les espublizaciones en serie como los diarios y les *publicaciones periódiques.* El ISSN dexa normalizar les clasificaciones, nes biblioteques por exemplu.

En llibros usa'l Númberu Estándar Internacional de Llibru (ISBN, *International Standard Book Number*)

El ISSN ta normalizáu pol testu *ISO 3297* (ICS nᵁ 01.140.20).

## Introducción

L'ISSN ta constituyíu polos caráuteres "ISSN" siguíos de dos grupos de cuatro cifres separtaos per guiones. La última cifra, asitiada n'octava posición, sirve de clave de control; puede dacuando tomar el valor "X", que representa'l númberu 10.

Contrariamente al ISBN, les cifres del ISSN nun signifiquen nada en sí mesmes. Asígnense secuencialmente, independientemente del país d'orixe, de la llingua, etc. A cada ISSN correspuende-y un títulu-clave asina como una data de principiu d'espublización. La data de final afítase de normal en "9999". El títulu-clave ta formáu pol nome de la espublización y, eventualmente, por un calificativu, frecuentemente'l llugar de publicación.

## Publicaciones que pueden cuntar col ISSN

1. Impresos o folletos
2. Microformas
3. Ediciones con llinguaxes especiales pa discapacitaos
4. Medios mistos
5. Fonogrames
6. Cintes llexibles por ordenador diseñaes pa producir llistes
7. Otros medios incluyíos los visuales
8. Revistes
9. Anuarios

## Cómo tien d'apaecer el ISSN

Nel ángulu cimeru derechu de la portada o cubierta de caún de los fascículos de la publicación o nun llugar visible.

## Cálculu de la clave de control

Asígnase una ponderación a cada posición (de 8 a 2 en sentíu decreciente) y faise la suma de los productos asina llograos. Caltiénse'l restu de la división euclídea d'esti númberu por 11. Réstase esti númberu a 11: ye la clave.

Exemplu: pal númberu ISSN (de 7 cifres) ISSN 0395-203, ¿cuál ye la clave de control?

Exemplu de cálculu de la clave de control| Códigu ISSN | 0 | 3 | 9 | 5 | 2 | 0 | 3 |
| Ponderación | 8 | 7 | 6 | 5 | 4 | 3 | 2 |
| Productu | 0 | 21 | 54 | 25 | 8 | 0 | 6 |

Lo que fai un total de 114, que'l so restu de la división euclídea por 11 ye 4. La clave de control ye pos 11 − 4 = 7. El ISSN completu ye: ISSN 0395-2037.

## ISSN-L

El ISSN-L (del inglés *Linking ISSN*) ye un númberu específicu únicu de ISSN qu'arrexunta les distintes ediciones d'una mesma publicación seriada, publicaes en dellos medios o soportes, como en papel, en llinia, CD, etc., caúna d'elles tien asignáu'l so propiu ISSN. El númberu de ISSN-L ye unu de los númberos yá esistentes de ISSN asignáu a la publicación, coincidente col de la versión en papel si la hubiere.

## Referencies

## Enllaces esternos

* ISSN na Biblioteca Nacional d'España Archiváu 2022-07-04 en Wayback Machine
* portal.issn.org
# 28 de xunu

## Fechos

* 1969 - La policia neoyorquina enfréntase violentamente colos homosexuales. Ye l'escomienzu del Movimientu Gay y poro celébrase nesta data'l Día del arguyu Gay.

## Nacencies

* 1491 - Enrique VIII, rei d'Inglaterra († 1547)
* 1577 - Rubens, pintor flamencu († 1640)
* 1712 - Jean-Jacques Rousseau, filósofu francés († 1778)
* 1867 - Luigi Pirandello, escritor italianu, premiu Nobel de Lliteratura en 1934 († 1936)
* 1873 - Alexis Carrel, médicu y biólogu francés, Premiu Nobel de Fisioloxía o Medicina († 1944)
* 1883 - Pierre Laval, primer ministru francés († 1945)
* 1884 - Alberto Guerrero Martínez, presidente d'Ecuador († 1941)
* 1906 - Maria Göppert-Mayer, física alemana, Premiu Nobel de Física († 1972)
* 1921 - Pamulaparti Narasimha Rao, primer ministru d'India († 2004)
* 1926 - Mel Brooks actor y direutor d'Estaos Xuníos
* 1927 - Frank Sherwood Rowland, químicu d'Estaos Xuníos, Premiu Nobel
* 1930 - Itamar Franco, presidente de Brasil († 2011)
* 1940 - Muhammad Yunus, economista de Bangladex, Premiu Nobel de la Paz
* 1943 - Klaus von Klitzing, físicu alemán, Premiu Nobel
* 1957 - Georgi Parvanov, presidente de Bulgaria
* 1966 - John Cusack, actor d'Estaos Xuníos
* 1971 - Fabien Barthez, futbolista francés

## Muertes

* 767 - Papa Pablu I, en Roma.
* 1836 - James Madison, presidente d'Estaos Xuníos (n. 1751)
* 1868 - Manuel Ezequiel Bruzual, presidente de Venezuela (n. 1830)
* 1881 - Jules Dufaure, primer ministru de Francia (n. 1798)
* 1913 - Campos Sales, presidente de Brasil (n. 1841)
* 1914 - Franz Ferdinand, archiduque austriacu. (n. 1863)
* 2007 - Kiichi Miyazawa, primer ministru de Xapón (n. 1919)

## Referencies

|  |
| --- |
| Xineru | Febreru | Marzu | Abril | Mayu | Xunu | Xunetu | Agostu | Setiembre | Ochobre | Payares | Avientu |